**Predlog sklepa: Občinski svet Občine Vitanje na svoji 6. redni seji dne 12. 9. 2019 sprejme Odlok o ustanovitvi organa skupne občinske uprave občin Dobje, Dobrna, Oplotnica, Slovenske Konjice, Šentjur, Vitanje, Vojnik in Zreče.**

***OBRAZLOŽITEV REORGANIZACIJE SKUPNIH OBČINSKIH UPRAV***

***ODLOK O USTANOVITVI SKUPNE OBČINSKE UPRAVE OBČIN DOBJE, DOBRNA, OPLOTNICA, SLOVENSKE KONJICE, ŠENTJUR, VITANJE, VOJNIK IN ZREČE***

1. ***UVOD***

Na območju Občin Dobje, Dobrna, Oplotnica, Slovenske Konjice, Šentjur, Vitanje, Vojnik in Zreče so ustanovljeni in delujejo trije organi Skupne občinske uprave (v nadaljevanju SOU) in sicer:

* Medobčinski inšpektorat in redarstvo na območju vseh osmih občin (v nadaljevanju MIR) in SOU - Proračunsko računovodstvo (v nadaljevanju PR) za območje Občin Dobrna, Vitanje in Vojnik, s sedežem v Občini Vojnik;
* Medobčinski urad za območje Občin Slovenske Konjice, Vitanje in Zreče (v nadaljevanju VO), s sedežem v Občini Slovenske Konjice.

Pravna podlaga za ustanovitev je 49. a člen Zakon o lokalni samoupravi (Uradni list RS, 94/07 - UPB, 27/08 - odl. US, 76/08, 79/09, 51/10, 40/12 - ZUJF, 14/15 – ZUUJFO, 11/18 – ZSPDSLS in 30/18), ki določa, da se lahko občine odločijo, da ustanovijo enega ali več organov skupne občinske uprave.

Financiranje SOU določa Zakon o financiranju občin (Uradni list RS, št. 123/06, 57/08, 36/11, 14/15 – ZUUJFO, 71/17 in 21/18 – popr.; v nadaljevanju ZFO-1).

Njegova zadnja sprememba, predvsem sprememba njegovega 26. člena, ki se nanaša na področje skupnega opravljanja nalog občinske uprave in njeno financiranje, prinaša kar nekaj novosti, in sicer so na podlagi spremembe preimenovane nekatere naloge, ki se v zgoraj omenjenih SOU že izvajajo, prav tako pa je iz dosedanjih štirih nalog (naloge občinskega inšpekcijskega nadzorstva in občinskega redarstva, naloge notranjega finančnega nadzora in proračunskega računovodstva, upravne ter strokovne naloge na področju urejanja prostora ter naloge na področju zagotavljanja in izvajanja javnih služb), število nalog, ki jih lahko opravlja skupna uprava, povečana na enajst. Skupna uprava lahko skladno z drugim odstavkom spremenjenega 26. člena ZFO-1 opravlja sledeče naloge:

– občinskega inšpekcijskega nadzorstva;

– občinskega redarstva;

– pravne službe;

– občinskega pravobranilstva;

– notranje revizije;

– proračunskega računovodstva;

– varstva okolja;

– urejanja prostora;

– civilne zaščite;

– požarnega varstva in

– urejanja prometa.

Glede financiranja Skupnih občinskih uprav 4. odstavek 26. člena ZFO-1 sedaj določa, da je občina do sredstev državnega proračuna iz prvega odstavka tega člena upravičena za sofinanciranje nalog iz drugega odstavka tega člena v višini 30 % v prejšnjem letu realiziranih odhodkov njenega proračuna za financiranje skupnih občinskih uprav, če je vključena v skupno občinsko upravo z najmanj tremi občinami in se zanjo opravlja najmanj ena naloga, ki jih opravljajo zaposleni, ki izpolnjujejo z zakonom določene pogoje. Višina sofinanciranja se poveča za pet odstotnih točk za vsako dodatno nalogo, ki jo skupna občinska uprava opravlja za vse občine, vključene v skupno občinsko upravo, pri čemer skupna višina sofinanciranja ne sme preseči 55 % sredstev za plače in druge izdatke ter prispevke delodajalca zaposlenim v skupnih občinskih upravah.

Zaradi spremembe ZFO-1 in posledično novih nalog, ki jih skupna uprava lahko opravlja, je bilo potrebno pristopiti k spremembi ustanovitvenega akta skupne uprave, cilj katerega je uskladitev poimenovanja in nalog z veljavno zakonodajo ter nemoteno sofinanciranje s strani države tudi v prihodnje.

Sedežna občina ima za zaposlene javne uslužbence Skupne občinske uprave status delodajalca, zagotavlja ustrezne prostore in zagotavlja opravljanje tekočih upravnih ter strokovnih nalog (računovodstvo in glavna pisarna). Prav tako je Skupna občinska uprava neposredni uporabnik proračuna sedežne občine, zato je finančni načrt Skupne občinske uprave vključen v proračun sedežne občine.

1. ***TERMINSKI PLAN***

Priprava projekta se je pričela 5. 3. 2018, izvajanje projekta se prične 1. 1. 2019 in traja do 31. 12. 2019, torej je od priprave projekta do pričetka eksploatacije projekta 22 mesecev.

**Do sedaj opravljene aktivnosti:**

|  |  |  |  |  |  |
| --- | --- | --- | --- | --- | --- |
| **F/A** | **Naziv faze/vrsta aktivnosti** | **Nosilci** | **Pričetek** | **Konec** | **Rezultat** |
| **F1** | **Zagon projekta** |  | **5. 3. 2018** | **31. 12. 2018** | **Predlagana strateška izhodišča** |
| 1/1 | Določitev projektne skupine  (direktorji OU) | Župani 8 občin | 5. 3. 2018 | 5. 3. 2018 |  |
| 1/2 | Priprava strateških izhodišč občin  (1. sestanek 29. 5. 2018) | Direktorji OU | 1. 5.2018 | 29. 5. 2018 | Strateška izhodišča - osnutek |
| 1/3 | Priprava osnutka odloka, finančne simulacije, pridobitev mnenja MJU  (2. sestanek 20. 6. 2018) | Direktorji OU | 30. 5. 2018 | 20. 6. 2018 | Osnutek Odloka in finančne simulacije |
| 1/4 | Priprava osnutka odloka in finančne simulacije (3. sestanek 21. 8. 2018) | Direktorji OU | 21. 6. 2018 | 21. 8. 2018 | Osnutek Odloka II in finančne simulacije |
| 1/5 | Priprava predloga odloka, finančne simulacije, pridobitev 2. mnenja MJU (4. sestanek 10. 10. 2018) | Direktorji OU | 22. 8. 2018 | 10. 10. 2018 | Predlog Odloka in finančne simulacije |
| 1/6 | Predstavitev strateških izhodišč, odloka in finančnih simulacij | Direktorji OU | 18. 10. 2018 | 18. 10. 2018 |  |
| 1/7 | Seznanitev s strateškimi izhodišči, predlogom odloka ter s finančnimi simulacijami | Župani  8 občin | 18. 10. 2018 | 18. 10. 2018 |  |
| **F2** | **Strokovni in politični konsenz širitve** |  | **1. 1. 2019** | **31. 10. 2019** | **Čistopis sprejetega odloka in sporazuma** |
| 2/1 | Priprava odloka z obrazložitvami | direktorji OU/Skale | 1. 1. 2019 | 4. 3. 2019 | Osnutek |
| 2/2 | Priprava sporazuma | direktorji OU/Skale, Kos, Potočnik | 7. 1. 2019 | 4. 3. 2019 | Osnutek |
| **2/3** | **Potrditev strateških izhodišč** | **Župani**  **8 občin** | **12. 3. 2019** | **12. 3. 2019** |  |

Zavzeto je bilo osnovno izhodišče, da bomo občine ustanoviteljice SOU združile obstoječe tri Skupne občinske uprave v eno SOU, kjer se bodo opravljale naloge, ki so se že do sedaj:

* občinskega inšpekcijskega nadzorstva – vključenih 8 občin;
* občinskega redarstva – vključenih 8 občin;
* proračunskega računovodstva – vključene 3 občine;
* varstva okolja – vključene 3 občine, v združeni SOU sprememba na 4 občine.

Doda se naloga:

* urejanja prometa – vključenih 8 občin.

**Pričetek delovanja po reorganizaciji 1. 12. 2019**.

Predvideni terminski plan nadaljnjih aktivnosti.

|  |  |  |  |  |  |
| --- | --- | --- | --- | --- | --- |
| **F/A** | **Naziv faze/vrsta aktivnosti** | **Nosilci** | **Pričetek** | **Konec** | **Rezultat** |
| **F2** | **Strokovni in politični konsenz širitve** |  | **1. 1. 2019** | **31. 10. 2019** | **Čistopis sprejetega odloka in sporazuma** |
| 2/4 | Usklajevanje na delovnih telesih občin | direktorji OU | 13.3. 2019 | 31. 5. 2019 | Pripombe |
| 2/5 | Končna uskladitev odloka in priprava sporazuma | direktorju OU | 13. 3. 2019 | 31. 5. 2019 | Osnutek |
| 2/6 | Sprejemanje osnutka odloka na osmih Občinskih svetih | direktorji OU | 26. 3. 2019 | 18. 6. 2019  (Šentjur) | Sprejet osnutek odloka |
| 2/7 | Morebitne dodatne uskladitve odloka | Skale | 18. 6. 2019 | 19. 6. 2019 (dopoldan) | Pripravljen predlog odloka |
| 2/8 | Sprejemanje odloka na osmih Občinskih svetih | direktorji OU | 19. 6. 2019  (Zreče) | 30. 9. 2019 | Sprejet odlok |
| 2/9 | Objava odloka v Uradnih glasilih | direktorji OU | 1. 10. 2019 | 31. 10. 2019 | Veljaven odlok |
| 2/10 | Podpis Sporazuma o pravicah in obveznostih občin ustanoviteljic | Župani  8 občin | 1. 10. 2019 | 31. 10. 2019 | Podpisan sporazum |

|  |  |  |  |  |  |
| --- | --- | --- | --- | --- | --- |
| **F/A** | **Naziv faze/vrsta aktivnosti** | **Nosilci** | **Pričetek** | **Konec** | **Rezultat** |
| **F3** | **Organizacija** |  | **1. 10. 2019** | **15. 11. 2019** | **Pravilnik o sistemizaciji in izbira vodje SOU** |
| 3/1 | Priprava in uskladitev Pravilnika o sistemizaciji in organizaciji s katalogom delovnih mest | Direktorji OU/Kos | 1. 10. 2019 | 20. 10. 2019 | Čistopis pravilnika |
| 3/2 | Podpis pravilnika | Župan sedežne občine | 20. 10. 2019 | 31. 10. 2019 | Podpisan pravilnik |
| 3/3 | Dopolnitev spletne strani o razširjeni SOU (priprava teksta, objava) | Kos | 15.10. 2019 | 31. 10. 2019 | Obvestilo |
| 3/4 | Sprejem kadrovskega načrta SOU, veljavnega od 1. 12. 2019 | Skale,  Kos | 2. 11. 2019 | 15. 11. 2019 | Kadrovski načrt |

|  |  |  |  |  |  |  |
| --- | --- | --- | --- | --- | --- | --- |
| **F/A** | **Naziv faze/vrsta aktivnosti** | **Nosilci** | **Pričetek** | **Konec** | **Rezultat** | |
| **F4** | **Finance in oprema** |  | **1. 9. 2019** | **31. 12. 2019** | **Proračuni in oprema** | |
| 4/1 | Priprava Finančnega načrta SOU za leto 2020 | Špegel Jovan in vodje obstoječih SOU | 1. 9. 2019 | 30. 10. 2019 | Finančni načrt | |
| 4/2 | Dokončna zagotovitev sredstev v proračunih 8 občin za leto 2020 | Finančne službe  8 občin | 10. 9. 2019 | 31.12.2019 | Proračuni objavljeni v uradnih glasilih občin | |
|  |  |  |  |  |  |
| **F/A** | **Naziv faze/vrsta aktivnosti** | **Nosilci** | **Pričetek** | **Konec** | **Rezultat** |
| **F5** | **Zaključna faza** |  | **20.11.2019** | **31.12.2019** | **Premestitve** | |
| 5/1 | Pridobitev soglasja županov za vodjo SOU ter premestitev zaposlenih | Kos | 20.11.2019 | 30.11.2019 |  | |
|  | Pogodbe, aneksi, prijave v ZZ… |  |  |  |  | |
| 5/2 | Vpis spremembe v Poslovni register Slovenije | Kos | 20.11.2019 | 30.11.2019 | Izpis PRS | |
| 5/3 | Kader se zaposli v SOU |  |  | 1.12.2019 |  | |
| 5/4 | Zaključek projekta |  |  | 31.12.2019 |  | |

1. ***FINANCIRANJE:***

Medobčinska inšpekcija in redarstvo izvaja naloge za vse občine ustanoviteljice in sicer za Občino Dobje 2,2 %, Občino Dobrna 4,3 %, Občino Oplotnica 6,4 %, Občino Slovenske Konjice 21,4 %, Občino Šentjur 34,5 % Občino Vitanje 6,2 %, Občino Vojnik 14,0 % in Občino Zreče 11,0 %.

Skupna služba proračunskega računovodstva izvaja naloge proračunskega računovodstva za občine ustanoviteljice Občino Dobrna 24 %, Občino Vitanje 21 % in Občino Vojnik 55 %.

Skupna služba varstva okolja izvaja naloge varstva okolja za občine ustanoviteljice Občino Slovenske Konjice 45,4 %, Občino Vitanje 7,0 %, Občino Vojnik 27,6 % in Občino Zreče 20,0 %.

Skupna služba urejanja prometa izvaja naloge na področju urejanja prometa za vse občine ustanoviteljice Občino Dobje 2,2 %, Občino Dobrna 4,3 %, Občino Oplotnica 6,4 %, Občino Slovenske Konjice 21,4 %, Občino Šentjur 34,5 %, Občino Vitanje 6,2 %, Občino Vojnik 14,0 % in Občino Zreče 11,0 %

***FINAČNE POSLEDICE analitično so v priloženih tabelah.***

V primeru, da ne združimo treh SOU v eno skupno bi v skladu z novo zakonodajo prejeli manj sofinanciranja s strani Ministrstva za javno upravo in sicer:

|  |  |  |
| --- | --- | --- |
| **Občine** | **Sofinanciranje posamičnih SOU** | **Sofinanciranje združene SOU** |
| Dobje | 35 % (MIR) | 40 % |
| Dobrna | 30 % (PR), 35 % (MIR) | 45 % |
| Oplotnica | 35 % (MIR) | 40 % |
| Slovenske Konjice | 30 % (VO), 35 % (MIR) | 45 % |
| Šentjur | 35 % (MIR) | 40 % |
| Vitanje | 30 % (PR), 30 % (VO), 35 % (MIR) | 50 % |
| Vojnik | 30 % (PR), 35 % (MIR) | 50 % |
| Zreče | 30 % (VO), 35 % (MIR) | 45 % |

***Skupni finančni učinek združevanja je za vseh osem občin v višini 98.210 EUR***

1. ***ORGANIZIRANOST DELA ORGANA SKUPNE OBČINSKE UPRAVE***

Skupna uprava je sestavljena iz naslednjih notranjih organizacijskih enot:

* Medobčinska inšpekcija in redarstvo; (7 zaposlenih)
* Skupna služba proračunskega računovodstva; (4 zaposleni polni DČ, 2 polovični DČ)
* Skupna služba varstva okolja; (3 zaposleni)
* Skupna služba urejanja prometa. (1 zaposlen)

***Medobčinska inšpekcija in redarstvo***

Predviden kadrovski načrt: **sedem javnih uslužbencev** s polnim delovnim časom in sicer, trije inšpektorji, od katerih eden hkrati vodja, ter dva višja občinska redarja in dva občinska redarja. Glede na dosedanjo kadrovsko zasedbo, se zaradi premestitve občinskega redarja svetovalca na delovno mesto Višji svetovalec za urejanje prometa, dodatno se zaposli uradnika na delovnem mestu Občinski redar, občinska redarja, ki izpolnjujeta vse pogoje in opravljata zahtevne naloge pa se premesti na delovno mesto Višji občinski redar.

Medobčinska inšpekcija in redarstvo izvaja naloge iz prenesene pristojnosti v poslovnih prostorih Občine Vojnik, na naslovu Keršova ulica 12, Vojnik oziroma dislocirano na območjih in sedežih drugih občin ustanoviteljic, če tako zahteva narava dela ter na terenu na območju občin ustanoviteljic. V teh prostorih se opravljajo administrativna in organizacijska dela, potrebna za uspešno delovanje notranje organizacijske enote oziroma organa SOU. Za zaslišanja in druga opravila, povezana s postopki imajo javni uslužbenci možnost uporabiti prostore v posameznih občinah ustanoviteljicah.

***Skupna služba proračunskega računovodstva***

Predvideni kadrovski načrt: **štirje javni uslužbenci** s polnim delovnim časom, en javni uslužbenec s polovičnim delovnim časom in en javni uslužbenec s polovičnim delovnim časom od oktobra do marca (6 mesecev). Vsi zaposleni se premestijo v nov organ iz obstoječe Skupne občinske uprave občin Dobrna, Vitanje in Vojnik.

Zaposleni bodo izvajali dela na sedežni občini Keršova ulica 8 v Vojniku, delno izvajanje del na sedežu Občine Vitanje in Občine Dobrna v skladu s programom. Večina operativnih in strokovnih del za Občino Vitanje in Vojnik se bo opravljalo na sedežni občini Vojnik (večja možnost strokovnega sodelovanja, racionalnejša uporaba programske ter računalniške opreme, smotrnejše ravnanje z dokumentarnim gradivom,...), za Občino Dobrna pa tudi na sedežu Občine Dobrna.

***Skupna služba varstva okolja***

Predvideni kadrovski načrt: **trije javni uslužbenci** s polnim delovnim časom. Dva javna uslužbenca se premestita v nov organ na sedežno občino Vojnik iz Medobčinskega urada občin Slovenske Konjice, Vitanje in Zreče (sedaj sedežna občina Slovenske Konjice), en javni uslužbenec se premesti iz občinske uprave Občine Vojnik.

Zaposleni izvajajo dela na sedežni občini Keršova ulica 8 v Vojniku, delno izvajanje del na sedežih Občine Slovenske Konjice, Občine Vitanje in Občine Zreče v skladu s programom. Večina operativnih in strokovnih del za Občino Vojnik se bo opravljalo na sedežni občini Vojnik (večja možnost strokovnega sodelovanja, racionalnejša uporaba programske ter računalniške opreme, smotrnejše ravnanje z dokumentarnim gradivom,...), za Občine Slovenske Konjice, Vitanje in Zreče pa tudi na sedežu Občine Slovenske Konjice.

***Skupna služba urejanja prometa***

Predvideni kadrovski načrt: **en** **javni uslužbenec** v nazivu višji svetovalec, s polnim delovnim časom, ki je do sedaj opravljal naloge na delovnem mestu Občinski redar svetovalec, opravlja naloge v poslovnih prostorih Občine Vojnik, na naslovu Keršova ulica 12, Vojnik oziroma dislocirano na območjih in sedežih drugih občin ustanoviteljic, če tako zahteva narava dela ter na terenu na območju občin ustanoviteljic.

**Na podlagi predlagane organiziranosti SOU bo sedežna Občina Vojnik delodajalec 17 javnim uslužbencem.**

Odlok o ustanovitvi Organa Skupne občinske uprave Občin Dobje, Dobrna, Oplotnica, Slovenske Konjice, Šentjur, Vitanje, Vojnik in Zreče mora biti sprejet na sejah občinskih svetov vseh občin ustanoviteljic v enakem besedilu. Odlok se bo sprejemal v dvofaznem postopku. Do priprave gradiva za drugo branje na sejah občinskih svetov, se mora Odlok uskladiti tako, da je sprejet brez pripomb.

Strokovna služba za lokalno samoupravo je potrdila pravilnost predlaganega odloka.

**Zaradi posredovanja zahtevkov za financiranje delovanja Skupne občinske uprave (stroški dela nastajajo z eno mesečnim zamikom), je predvideni pričetek delovanja Skupne občinske uprave v novi organiziranosti 1. 12. 2019.**

Vojnik, 20. 6. 2019

Pripravili:

mag. Mojca Skale

mag. Nataša Kos

Irena Špegel Jovan

in direktorji občinskih uprav oziroma tajniki občin soustanoviteljic